tomron87/hebrew-wikipedia-sentences-corpus huggingface dataset:
במהלך הסדרה הוא הופך מחנון שלומיאל ללוחם מיומן וקשוח.
באמצע העונה השנייה מנהיג את החבורה לאחר שאנג'ל מפטר אותם והולך להילחם לבדו בדרלה ובדרוסילה.
בעונה השלישית של הסדרה הוא בוגד באנג'ל ובעקיפין עוזר להולץ לחטוף את בנו של אנג'ל, קונור, לאחר שגילה נבואה (שבדיעבד הייתה מזויפת) אשר אומרת שאנג'ל יהרוג את בנו.
בעונות הרביעית והחמישית וסלי הוא רציני ושקול יותר, וזאת לאחר שטעם את טעם הבגידה.
את דמותו גילם השחקן אלכסיס דניסוף (עונות 1 - 5).
צ'ארלס גאן - מנהיג כנופיית רחוב שנלחמה בערפדים.
הצטרף לחבורה של אנג'ל לאחר שאחותו עורפדה והוא רצח אותה בלית ברירה.
נשאר נאמן לאנג'ל לאורך כל הדרך.
בעונה החמישית, עם קבלת השליטה על "וולפראם אנד הארט" הוא קיבל מהשותפים הבכירים שדרוג מוח וגישה למסמכים משפטיים שהפכו אותו לעורך-דין ממולח, מה שאיפשר לו בפעם הראשונה לא להיות רק "איש השרירים".
את דמותו גילם השחקן ג'יי אוגוסט ריצ'רדס (עונות 2 - 5 ושני פרקים אחרונים בעונה 1).
ויניפרד "פרד" ברקל - סטודנטית לפיזיקה שנכלאה במימד המקביל "פייליאה" (סוף העונה השנייה) ונמצאה שם על ידי החבורה מתחבאת ומפוחדת וחזרה איתם אל העולם שלנו, אליו התאקלמה חזרה במהירות.
בהמשך העונה השלישית נהייתה חברתו של גאן, כאשר אינה מודעת לחיבה שווסלי רוחש כלפיה.
זכתה לנקום במדען שהיה אחראי לשליחתה לממד האחר.
בעונה החמישית התוודעה לרגשותיו של וסלי אליה, אך זמן קצר לאחר מכן השתלטה על גופה שדה קדמונית בשם איליריה.
את דמותה גילמה השחקנית איימי אקר (עונות 3 - 5, שלושה פרקים אחרונים בעונה 2).
קונור - הבן האנושי הראשון אשר נולד לערפדים אנג'ל ודרלה.
היה מטרה לאינספור גורמים שליליים.
בעודו תינוק הוא נחטף על ידי צייד-הערפדים הולץ וגודל כבנו בממד הגיהנום "קורטות'" שם הזמן מתקדם מהר יותר, ובזכות הכוח והמיומנות שרכש הצליח לחזור לעולם שלנו, כעת בוגר יותר.
כשחשב שאנג'ל הרג את אביו המאמץ הולץ, הוא כלא את אנג'ל בקרקעית האוקיינוס.
למרות אהבתו אליו כבן, אנג'ל גרש אותו מהמלון.
בעונה הרביעית הוא מתחבר לקורדיליה, שנשלטה בידי הישות העליונה ג'סמין, ועזר להביא לבריאתה הגשמית של ג'סמין, שהביאה "שלום עולמי" על פני האדמה.
קונור חוזר לשתי הופעות אורח במהלך עונה 5, בהן הוא מקבל בחזרה את זכרונותיו ומחסל את סג'האן, השד שהחזיר את הולץ לזמן ההווה והיה אחראי להסתת וסלי נגד החבורה בעונה שלישית.
את קונור גילם השחקן וינסנט קרתייזר (עונות 4 - 5, שלושה פרקים אחרונים בעונה 3).
לורן ("המארח") - שד אמפת ירוק עור, יליד הממד "פייליאה" שהגיע לעולם שלנו.
יש לו כוח לקרוא מחשבות ולחזות את העתיד של אנשים כשהם שרים, ועד לעונה השלישית הוא ניהל בר-קריוקי לשדים שהאלימות בו הייתה אסורה.
בממד בו נולד לא קיימת מוזיקה אך הוא חובב גדול מאוד שלה, ואחרי שהחבורה הרסה לו (שלוש פעמים) את המועדון הוא הצטרף אליהם, והוסיף הרבה בידור והומור.
בעונה החמישית, לאחר מותה של פרד, הוא איבד הרבה משמחת החיים שהייתה לו ועזב את החבורה.
את לורן גילם השחקן אנדי האלט (עונות 2 - 5, קבוע החל מעונה רביעית).
אלן פרנסיס דויל - חצי-שד אשר קיבל חזיונות מ"הכוחות שהינם" והדריך את אנג'ל בתחילת דרכו.
מת באמצע העונה הראשונה כשהקריב את עצמו להצלת שדים-למחצה (שכולל גם ערפדים) שנמלטו מידי צבא שדים הדוגל בטוהר הגזע.
השחקן שגילם את הדמות, גלן קווין, מת ארבע שנים מאוחר יותר.
ספייק - ערפד אנגלי (מאז 1880) עם נשמה (מאז 2002, לאחר מאורעות העונה השישית בבאפי ציידת הערפדים), שהיה אויבו של אנג'ל והמאהב של באפי אחריו.
לאחר שמת מות גיבורים בפרק הסיום של "באפי" הוא מופיע ב"וולפראם אנד הארט" בעונה החמישית כרוח רפאים עד שחוזר להיות גשמי.
כעת, כאשר יש שני ערפדים עם נשמה, ספייק ואנג'ל רבים ביניהם ללא הרף על תואר הגיבור.
טיפוס מרדן וסרקסטי, אוהד של קבוצת הכדורגל מנצ'סטר יונייטד, וזו אחת הסיבות שהוא נגד השמדת העולם.
הופיע גם כאורח בפרק השלישי שבעונה הראשונה.
את דמותו גילם השחקן ג'יימס מרסטרס.
דרלה - אהובתו הערפדית הנצחית של אנג'לוס, שעירפדה אותו וערכה איתו מסעות קטל בעולם במשך המאות, עד שקיבל נשמה וחיסל אותה בעונה הראשונה של באפי קוטלת הערפדים.
נולדה בסוף המאה ה-17, עבדה בזנות ועורפדה על ידי האדון כשגססה.
בסוף העונה הראשונה היא הוחזרה לחיים כאנושית על ידי "וולפראם אנד הארט" כדי להשיב את אנג'ל לצד האפל, אך לאחר שנתגלה כי מחלת העגבת בה לקתה לפני שעורפדה חוזרת אליה, הובאה דרוסילה כדי לערפד אותה ובכך השתיים השליטו טרור בעיר.
לאחר שהיא ואנג'ל קיימו יחסים, היא חזרה בעונה השלישית כשהיא בהריון עם תינוק אנושי, שהאנושיות שבו השפיעה גם עליה.
כשהבינה שגוף הערפד שלה לא יכול ללדת היא נטלה את חייה במו ידיה, כדי לאפשר לו להיוולד.
את דרלה גילמה השחקנית ג'ולי בנץ.
קייט לוקלי - בלשית שבמהלך העונה הראשונה נעזרה באנג'ל בפענוח מקרים שמקורם בעל טבעי, ומאוחר יותר התוודעה לעובדה שהוא ערפד (בעקבות מצוד אחר ערפד שיצר).
בעונה השנייה לאחר שאביה נרצח על ידי ערפדים רכשה טינה לאנג'ל ונעשתה אובססיבית בחקירת שדים וערפדים.
היא פוטרה מהמשטרה על התנהגותה המוזרה וניסתה להתאבד, אך אנג'ל הציל אותה ברגע האחרון.
את דמותה גילמה השחקנית אליזבת רוהם.
פיית' - קוטלת המופיעה ב"אנג'ל" במספר פרקי מעבר.
בעונה הראשונה היא בורחת לשם מסאנידייל, ו"וולפראם אנד הארט" שוכרים אותה כדי לחסל את אנג'ל, אך לאחר קרב איתו הוא מחזיר אותה למוטב והיא מסגירה את עצמה למשטרה.
בעונה הרביעית וסלי מבריח אותה מהכלא והיא עוזרת להם להילחם בחיה ובאנג'לוס, וכמעט משלמת על כך בחייה.
את דמותה גילמה השחקנית אלייזה דושקו.
משרד עורכי דין שמשרת את הרוע.
מרבית עורכי הדין בפירמה מכרו את נשמתם בשביל להצליח וה"שותפים הבכירים" הם בעצם שדים חזקים.
כחלק מהאבטחה ישנם בסניפים מאבטחים שמיומנים להילחם בערפדים, טלפתיים שקוראים מחשבות עובדים כחלק מהשגרה וכשיש חשש לבגידה, ושמאן שמזהה כשערפד נכנס לבניין.
לינדזי מקדונלד - עורך-דין ב"וולפראם אנד הארט" שהיה אחד ה"כוכבים העולים" של החברה, עד שאנג'ל הגיע לעיר.
אחראי על החזרתה לחיים של דרלה.
אנג'ל כרת לו את היד כדי להציל מגילת נבואות עתיקה משריפה בסיום העונה הראשונה.
אנג'ל גם כמעט וגרם לו לחזור למוטב, אך לינדסי העדיף בסופו של דבר את החיים השקטים.
ברח מהעיר בסוף העונה השנייה, חזר בעונה החמישית וחבר לאיב כדי לנקום באנג'ל ובחברה.
את דמותו גילם השחקן כריסטיאן קיין.
ליילה מורגן - עורכת-דין מ"וולפראם אנד הארט", שותפתו של לינדסי וכמוהו שרדה את הטבח במרתף היינות.
קודמה בעונה השנייה לאחר מותו של הולנד מאנרס ועזיבתו של לינדסי ונהייתה למנהלת בפועל של "וולפראם אנד הארט".
בעונה הרביעית ניהלה רומן עם וסלי שננטש על ידי החבורה.
וסלי הציל אותה כשהחיה תקף את החברה וחיסל את עובדיה, אך מאוחר יותר היא נרצחה בדם קר בידי קורדיליה, שנשלטה על ידי ג'סמין.
את דמותה גילמה השחקנית סטפני רומנוב.
הולנד מאנרס (עונות 1–2, סאם אנדרסון)- רל"ש המבצעים המיוחדים ב"וולפראם את הארט" בשתי העונות הראשונות.
ככזה, אחראי ישירות על העימות עם אנג'ל.
נרצח על ידי דרלה בטבח במרתף היינות אבל חזר כמת כדי להראות לאנג'ל שהעולם הזה הוא בעצם מלא רוע.
שרה תומפסון - איב (עונה 5)
ג'ולייט לנדאו - דרוסילה (עונה 2)
שרה מישל גלר - באפי סאמרס (הופעת אורח במספר פרקים בעונה 1)
קית' שרבייקה - דניאל הולץ (עונה 3)
אליסון האניגן - ווילו רוזנברג (הופעות אורח בעונות 2 ו4).
הובאה במיוחד מסאנידייל כדי לשחזר את החזרת הנשמה לאנג'לוס בפעם השלישית, מאחר שכבר עשתה את הכישוף הזה 5 שנים לפני זה.
ג'ינה טורס - ג'סמין (עונה 4)
אדם בולדווין - מרקוס המילטון (עונה 5)
בדומה לבאפי ציידת הערפדים, אף כי פחות בבירור, גם באנג'ל יש רשע מרכזי בכל עונה, כשבכולן משחקת החברה "וולפראם אנד הארט" תפקיד מרכזי.
עונה ראשונה - "וולפראם אנד הארט" בראשות הולנד מאנרס (בעונות מאוחרות יותר ליילה מורגן).
עונה שנייה - דרלה ודרוסילה.
עונה שלישית - צייד הערפדים הולץ, שד הזמן סג'האן.
עונה רביעית - החיה, אנג'לוס וג'סמין.
עונה חמישית - לינדסי ואיב, המילטון, "אגודת הקוץ השחור".
ההיסטוריה הבלתי כתובה של דרלה ואנג'לוס
1609, וירג'יניה, אמריקה: דרלה, פרוצה בשנות ה-20 לחייה, גוססת מעגבת.
ה"מאסטר", ערפד חזק בן 300 שנה, מנהיג כת "מסדר אורליוס" מגיע אליה ככומר ומערפד אותה.
1753, גלוואי, אירלנד: ליאם, בן 26, רב עם אביו ובורח מהבית.
בסימטה חשוכה הוא פוגש את דרלה.
היא מציעה לו לראות עולם.
הוא מסכים, והיא מערפדת אותו.
כאנג'לוס, הוא רוצח את כל משפחתו ויחד עם דרלה הם טובחים בעיירה.
1760, לונדון: ליאם לשעבר, כעת אנג'לוס, מבקר את ה"מאסטר" יחד עם דרלה, ומסרב לקבל את מרותו.
1764, יורק, אנגליה: צייד הערפדים דניאל הולץ, רודף את דרלה ואנג'לוס.
השניים מטעים אותו ומגיעים לביתו, רוצחים את משפחתו ומערפדים את בתו הקטנה.
1765, צרפת: דרלה ואנג'לוס נרדפים בצרפת על ידי המון זועם, שבראשם הולץ.
דרלה נמלטת על הסוס היחיד שהיה להם ומשאירה את אנג'לוס מאחור.
1771, רומא, איטליה: דרלה וערפדים פורצים לכנסייה ומצילים את אנג'לוס הכלוא מידי כמרי הוותיקן.
הם הורגים את כולם חוץ מהולץ.
1773, הולץ עושה עסקה עם שד הזמן סג'האן, וקופץ קדימה לשנת 2001 (עונה שלישית).
?178, פרנקפורט, פרוסיה: "בן האלמוות" הורג נזירות שאנג'לוס רצה לעצמו, וכך מתחיל סכסוך ארוך ביניהם.
?178, אנג'לוס פוגש את "החיה", שד חזק ואכזרי שערך טבח המוני, אבל מסרב לעבוד איתו.
179?: אנג'ל מערפד צעיר בשם פן (ג'רמי רנר) ומלמד אותו להיות אכזרי כמוהו.
השניים מטילים מורא בעירו של פן, שנהנה לרצוח את משפחתו כמו אנג'ל.
1860-1880, לונדון, אנגליה: אנג'לוס הורג כומר, כשלתא הווידויים נכנסת נערה בשם דרוסילה, שלה מתברר יש כוחות חיזוי.
אנג'לוס הורג את כל משפחתה לנגד עיניה, כולל שתי אחיות, ומערפד אותה.
ב-1880 היא מערפדת צעיר בשם ויליאם, שיכונה "ספייק".
1894, איטליה: דרלה ודרוסילה בוגדות באנג'לוס וספייק עם "בן האלמוות", כשהפעם הוא כולא את אנג'לוס וספייק כדי שלא יפריעו לו.
1898, בורסה, רומניה: ליום הולדתו דרלה נותנת לאנג'לוס צועניה במתנה, והוא מרוקן אותה לגמרי מדם.
כתגובה, הצוענים מקללים את אנג'לוס בנשמה.
דרלה מגלה זאת במהרה וזורקת אותו מהבית, באיום שתשפד אותו, ויחד עם דרוסילה וספייק הם משמידים את השבט.
1900, סין: אנג'ל רודף אחר דרלה, שעורכת טבח בזמן מרד הבוקסרים, ומנסה להוכיח לה שהוא עדיין רע, אך מהר מאוד מגלה שאינו יכול להרוג (פרט לרוצחים ואנסים) עקב נקיפות מצפון, ובורח משם.
דרלה חוזרת לעבוד עם "המאסטר".
1943, ניו יורק: אנג'ל מקבל ביקור פתע של "היוזמה לחקר שדים" של ממשל ארצות הברית.
באיום יתדות הם מצווים עליו לעזור לצוללת גרמנית (הכבושה בידי חיילים אמריקאים) שתקועה באוקיינוס האטלנטי כשעל סיפונה שלושה ערפדים אכזריים.
אנג'ל צולל לקרקעית האוקיינוס ומגלה שאחד מהם הוא ספייק.
הוא משפד את השניים האחרים, ומשתלט על הצוות ועל ספייק.
לאחר שמפקד הצוות, סמואל לאוסון, גסס מהתנקשות של שבוי נאצי, אנג'ל נאלץ לערפד אותו כדי להציל את כל הצוללת.
1952, לוס אנג'לס, קליפורניה: אנג'ל שוכן בבית-מלון רדוף שד אימתני, ולאחר שדיירי המלון מאשימים אותו ברצח הוא משאיר אותם להיאכל על-ידו.
?197, ניו יורק: אנג'ל נוכח בעת שוד בחנות דונאט, ולא מצליח לעמוד ביצריו וניזון מבעל החנות הגוסס ממילא.
נגעל מעצמו, אנג'ל הופך לנער אשפתות הניזון מחולדות עד שנות התשעים.
1996 וויסלר, שליח של "הכוחות שהינם" מציג בפני אנג'ל את באפי סאמרס, קוטלת טרייה, ללא ידיעתה.
אנג'ל עובר בעקבותיה לסאנידייל, שם הוא עוזר לה במאבקה ב"מאסטר" (ובדרלה), ומתאהב בה.
הסדרה אנג'ל זכתה במספר פרסים.
אַנַבָּפְּטִיזְם היא תנועה נוצרית הטוענת כי אין כל משמעות לטבילה בילדות כאשר הוא אינו מסוגל לעמוד על דעתו, ושהטבילה האמיתית היא טבילת מבוגרים המסוגלים לקבל על עצמם סקרמנט זה.
מקורם ברפורמציה (הפרוטסטנטית) שעברה רדיקליזם .
הנוצרים-האנבפטיסטים פעלו בעיקר בגרמניה החל מהמאה ה-16. פירוש השם ana ביוונית הוא "מחדש" ו-baptist הוא "טובל" כלומר טבילה מחודשת.
רעיונות התנועה הושפעו מהלהט הדתי של אותה תקופה, אשר חתר לחזרה לפשטות ולדבקות בכתבי הקודש כמקור יחיד להוראות הדת הנוצרית.
מתוך הכנסייה האנבפטיסטית צמחו הקווייקרים והבפטיזם באנגליה; האמיש, המנוניטים וההוטרים שמרוכזים היום בעיקר בארצות הברית, ועוד מספר כנסיות קטנות.
כיום התנועה קיימת בעיקר בארצות הברית.
התנועה התפתחה בציריך שבשווייץ כאשר קונראד גרבל, פליקס מנץ וגאורג בלאורוק שהיו אנשי דת פרוטסטנטים, הגיעו למסקנה שאין טעם לטבול תינוקות, היות שהם עדיין לא מודעים למעשיהם ולכן אין בטקס משום קבלה מודעת של הנצרות.
הכנסייה הקתולית והרשויות התנגדו לאנבפטיסטים.
הם נרדפו, נאסרו ורבים מהם אף הוצאו להורג.
בציריך, למשל, רשויות הכנסייה הטביעו את האנבפטיסטים תושבי המקום, באישורו המלא של אולריך צווינגלי.
השלטונות נקטו נגד האנבפטיסטים בחוק שנחקק נגד הדונאטיזם, קבוצה דתית שדגלה בגישה שנוצרים שהתכחשו לאמונתם צריכים לטבול מחדש, שכן טבילתם הראשונה בטלה, ובכך נמצא דמיון בין שתי הקבוצות.
רובם הגדול של האנבפטסטים היו פסיביים, ולרוב לא התנגדו אקטיבית לרדיפות הקשות מצד השלטונות, אולם לאחר שנים של רדיפות קבוצות מסוימות מביניהם פנו לדרך אלימה.
מרטין לותר ומלנכתון, שהובילו באותה עת את הרפורמציה הפרוטסטנטית, תמכו ברדיפת האנבפטיסטים.
לשיטתו של מלנכתון, גם את האנבפטיסטים ה"שקטים" היה צריך להשמיד משום שהתנגדו לסמכות המדינה.
הרעיון הצליח לרכוש לו מאמינים נוספים, ביניהם תומאס מונצר בגרמניה, בניקולסברג שבבוהמיה (כיום מיקולוב) הגרמני בלתזר הובמאייר ובהולנד היו אלו יוהאן מליידן ומלכיור הופמן .
האנבפטיזם נחשבת כאחת מן הכתות המשיחיות שביקשו לכפור בסמכותה המקובלת של הכנסייה, אף שבשל נטיותיה המשיחיות היא לא הצליחה לצבור תאוצה כפי שעשתה בהצלחה הנצרות הפרוטסטנטית.
אנבת' גיש היא שחקנית טלוויזיה וקולנוע אמריקאית.
נולדה בשם אן אליזבת גיש (Anne Elizabeth Gish) באלבקרקי, ניו מקסיקו שבארצות הברית, לג'ודי ורוברט גיש.
בהיותה בת שנתיים עברה משפחתה לסיידר פולס, איווה, שם גדלה עם אחיה.
אביה עבד כמרצה לאנגלית באוניברסיטת צפון איווה ואימה עבדה כמורה בבית ספר יסודי.
גיש למדה בבית הספר התיכון של אוניברסיטת צפון איווה ולאחר מכן למדה באוניברסיטת דיוק לימודי קולנוע.
בשנת 1986 שיחקה גיש בסרטה הראשון - קומדיית הנעורים "במלכודת העתיד".
בעקבות השתתפותה בסרט "מיסטיק פיצה" משנת 1988, זכתה להכרה והחלה לפתח את הקריירה הקולנועית והטלוויזיונית שלה.
בשנת 1995 שיחקה בקומדיה השחורה "ארוחת הערב האחרונה" בכיכובה של קמרון דיאז.
ב-1996 שיחקה בדרמה הרומנטית "בחורות יפות" בכיכובה של אומה תורמן.
ב-1999 שיחקה במותחן "סיכון כפול".
בשנת 2001 החלה גיש להשתתף בסדרה "תיקים באפילה", ועם עזיבתו של דייוויד דוכובני את הסדרה הפכה לאחת מגיבורי הסדרה.
בשנת 2003 השתתפה גיש בפרק של הסדרה "הבית הלבן" בתפקיד אליזבת ברטלט ווסטין, בתו של נשיא ארצות הברית בסדרה.
בשנת 2011 שיחקה בסרט הקומי "הורה מלווה".
בשנת 2013 החלה לגלם את שרלוט מילריית' בסדרת הפשע "הגשר" ברשת FX, אשר מבוססת על הסדרה הדנית הגשר.
ב-2014 שבה גיש לשחק בעונתה השנייה.
ב-2016 שיחקה בסרטו של פיטר בילינגסלי, "במנוסה", דרמת פשע בכיכובם של וינס ווהן, היילי סטיינפלד וטראג'י פ.
באותה שנה שיחקה בסרט האימה "להתעורר מפחד" , והתארחה בסדרת הטלוויזיה הקומית "צ'יפ" בשירות נטפליקס.
ב-2018 שיחקה בסדרת הטלוויזיה "מי מתגורר בבית היל", ובשנת 2019 שיחקה בסרט , ובדרמה הביוגרפית של מרי הארון "Charlie Says" בתור וירג'יניה קרלסון.
בשנת 2021 החלה גיש לשחק בסדרת הטלוויזיה העל-טבעית "טקס חצות" שיצר מייק פלנקאן (היוצר של "מי מתגורר בבית היל") עבור נטפליקס.
בשנת 2023 היא שיחקה במיני-סדרת האימה "נפילת בית אשר" שיצר מייק פלנגן לשירות הסטרימינג של נטפליקס ומבוסס על הסיפור הקצר באותו שם מאת אדגר אלן פו.
באותה השנה, שיחקה במותחן הפשע "דיקסי הקטנה" בכיכובו של פרנק גרילו.
בשנת 2024 החלה לשחק בעונתה השנייה של הסדרה "שקרניות קטנות: החטא הקדמון" של שירות הסטרימינג "HBO Max"בתור המטפלת אן סאליבן.
באותה שנה החלה לשחק בעונה השנייה של הסדרה "לביאות: מבצעים מיוחדים" בתפקיד דניס.
גיש נישאה לפעלולן הסדרה "תיקים באפלה", וייד אלן, ובנם של בני הזוג קאש אלכסנדר אלן נולד ב-12 בינואר 2007.
"אנבל לי" הוא השיר האחרון שכתב המשורר והסופר האמריקאי אדגר אלן פו.
השיר נכתב בשנת 1849 ופורסם לאחר מותו של פו באותה השנה.
השיר מתאר בלשון סיפורית ואגדתית את אהבתו של המשורר לאנבל לי.
מקום ההתרחשות של העלילה אינו ברור, והוא מתרחש ב"ממלכה ליד הים" ("kingdom by the sea") ששמה אינה מצוין בשיר המקורי .
המשורר ואנבל לי התאהבו זה בזו על אף גילם הצעיר, ואהבתם הייתה כה גדולה עד שהשרפים החליטו בקנאתם להענישם, והמשורר מאמין שדלקת הריאות שממנה נפטרה אנבל לי נגרמה על ידי רוח שנשלחה על ידי השרפים.
לאחר מותה של אנבל לי היא נלקחה מהמשורר על ידי בני משפחתה ונקברה ליד הים, אולם המשורר מאמין שאהבתם נמשכת גם מעבר למוות, ורואה את עיניה של אנבל לי בכל לילה בכוכבים, בעודו שוכב לצידה בקבר שליד הים.
הדובר מתאר את אהבתם שלו ושל אנבל-לי כאהבה נשגבת שאין כמותה בעולם.
אהבתם עוררה קנאה וזעם בקרב המלאכים שראו את הזוג כאחוז "היבריס", חטא הגאווה, מאחר שהם חושבים שהם שווים באהבתם למלאכים, ואף מעבר להם.
על פי המיתולוגיה היוונית על הלוקים בהיבריס להיענש מאחר שלא ייתכן שבני האדם יחושו מעל האלים, ולכן הענישו המלאכים את הזוג בכך שגרמו לאנבל-לי לחלות ולמות.
בדומה לשיריו האחרים של פו (כמו "העורב" ו"אולאלום") גם שיר זה מתאר את רגשות המשורר לאחר מותה של אהובתו.
ההסבר שניתן בשיר למות האהובה (קנאת השרפים) אינו הסבר רציונלי, ומעיד על כך שרגשות המשורר מונעים ממנו לראות את ההסבר ההגיוני.
ניתן להסביר העדר רציונליזציה זו בכך שהאהבה בין המשורר לאנבל לי התרחשה בעודם ילדים, והדמות שנתקבעה בזכרונות המשורר, כמו גם הרציונליזציות של אירועים אלה נתקבעו בעודו צעיר.
ככל הנראה האירועים בשיר זה מתארים את תחושות המשורר לאחר מותה משחפת של דודניתו-אשתו, וירג'יניה קלם, שבעת נישואיהם ב-22 בספטמבר 1835 הייתה בת שלוש-עשרה.
שיר זה שונה מאוד מ"העורב".
בעוד שב"העורב" מאמין המשורר שלעולם לא ישוב ויפגוש את אהובתו, בשיר זה (המאוחר יותר), מאמין המשורר שאהבתם נצחית ולא תינתק אף במותם.
אנבל-לי הוא בלדה טרגדית (סיפור טרגי בו שוררת אווירה קודרת ועצובה), הכוללת מספר שורות אופייני (5 או 7 שורות במקרה זה) לכל בית, וחזרות אופייניות.
בכל בית חוזר המיקום האגדתי (ממלכה לחוף הים), ומופיע פעם אחת שמה של אנבל לי (בבית האחרון הוא מופיע פעמיים).
חזרות נוספות המופיעות בשיר הן קנאת השרפים ועוצמת האהבה.
האלמנטים האגדתיים / מיתולוגיים המופיעים בשיר מודגשים על ידי החזרות וכן על ידי אלמנטים כמו תיאורי הזמן: "זה היה לפנים ולפני שנים" והמיקום הערטילאי.
פו כתב 11 גרסאות שונות של השיר, בהם שינויים קלים, כאשר ההבדל המשמעותי ביותר הוא בשורה האחרונה:
השיר נכתב במאי 1849, ועותק ממנו נמסר לרופוס וילמוט גריזוולד לפרסום.
השיר הודפס לראשונה על ידי גריזוולד ב-9 באוקטובר 1849 - לאחר מותו של פו, כחלק מההספד שהופיע על מותו ב"דילי טריביון" של ניו יורק.
לעברית הוא תורגם על ידי זאב ז'בוטינסקי ששמר על המצלול ועל השם המקורי.
תרגומו פורסם בעיתון "הארץ" ב-7 בנובמבר 1919 תחת ראשי התיבות של שם המתרגם (ז.ז.).
ז'בוטינסקי העצים את האלמנט האגדתי של השיר בבוחרו מונח שלא הופיע קודם לכן בשירה ובספרות העברית "ים ערפַּלי" (ולא, כפי שרבים סבורים - "ים ערפילי").
בכך בחר ז'בוטינסקי במקום שאינו קיים.
בתרגום מתקיים שוני מן המקור בכמה נושאים, כך למשל, בעוד שבבית הראשון באנגלית מציין המשורר לקורא שייתכן ששמע את שמה של אנבל לי: "That a maiden there lived whom you may know" בגרסת ז'בוטינסקי התיאור הוא הפוך "את שמה לא תדע".
תרגום נוסף לעברית הוא של המשוררת דליה רביקוביץ, אשר לא פורסם בתקופת חייה, אלא נמצא בעיזבונה ופורסם לאחר מותה.
תרגומים נוספים של השיר לעברית נעשו על ידי יעקב אורלנד וחנה ניר.
ספרו של ולדימיר נבוקוב "לוליטה" מתייחס רבות לפואמה זו של פו, בין בתמה ובין בציטוטים ישירים של דימויים ושורות מתוכה השזורים בטקסט.
בתרגום העברי של דבורה שטיינהרט אלו מובאים מתרגומו של ז'בוטינסקי.
כמו כן, אנבל לי מוזכרת בספרה של קסנדרה קלייר "גבירת חצות".
קטע מהשיר מופיע בספר "הביטו על הצד השמח" של קריסטן היגינס.
מצוטט בקעקוע שהגיבורה חוקקת על זרועה.
השיר בתרגומו של זאב ז'בוטינסקי זכה לכמה לחנים, בהם של יוחנן זראי (בביצועים של יוסי בנאי, שלמה ארצי ואחרים), ויוני בלוך (שהופיע באלבומו "הרגלים רעים").
כמו כן, לחנו של שלמה ארצי למילים המקוריות בשפה האנגלית של השיר הופיע באלבום "פתאום אחר ימים רבים".
השיר זכה ללחן עיבוד וביצוע בשפה האנגלית של הזמר גלעד הישג.
ג'ואן באאז הלחינה את הגרסה האנגלית של השיר בשנת 1967.
אנבלה דראמונד הייתה המלכה הרעיה של רוברט השלישי, מלך סקוטלנד.
אנבלה הייתה בתו של סר ג'ון דראמונד מסטובהול ושל מרי מונטיפקס.
אנבלה נישאה לג'ון סטיוארט (לימים המלך רוברט השלישי) בשנת 1367 ועם הכתרתו של רוברט כמלך סקוטלנד, הוכתרה לצידו על במנזר סקון בשנת 1390 כמלכה הרעיה.
אנבלה התגוררה באינוורקית'ינג שבפיף, ונולדו לה ולמלך מספר ילדים:
אליזבת, שנישאה לג'יימס דאגלס, רוזן דלקיית'
מרי, שנישאה לג'ורג' דאגלס, רוזן אנגוס, ולאחר שהתגרשה ממנו נישאה לסר ג'יימס קנדי הבן (ולהם נולד גילברט קנדי, לורד קנדי הראשון).
לאחר גירושיה מסר ג'יימס נישאה לאלכסנדר גרהאם.
מרגרט, שנישאה לאריצ'יבלד דאגלס, רוזן דאגלס
אנבלה נפטרה באוקטובר 1403 בארמון סקון ונקברה במנזר דנפרמליין בו נולדה.
אנג'ל הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בחוברת X-Men #1 מספטמבר 1963 ונוצרה על ידי הכותב סטן לי והמאייר ג'ק קירבי.
אנג'ל הוא האלטר אגו של וורן קנת' וורתינגטון השלישי, מוטאנט בעל זוג כנפיים היוצאות מתוך גבו ואשר מקנות לו יכולת תעופה.
הוא אחד מחמשת החברים המייסדים של קבוצת אקס-מן, יחד עם סייקלופס, ג'ין גריי, חיה ואייסמן.
כיורש ההון המשפחתי של משפחת וורתינגטון האמידה, וורן נחשב בתחילת דרכו באקס-מן למתנשא ונהנתן חסר אחריות.
בסיפורים של סוף שנות ה-80, אישיות זו הוחלפה באישיות בעלת תבונה וקודרת יותר כאשר הדמות השתנתה לאישיותו האפלה של ארכאנג'ל.
בעוד שכנפיו של אנג'ל היו מכוסות נוצות במקור, הרי ששינוי הצורה שלו לארכאנג'ל העניק לו זוג כנפיים מתכתיות וחדות כתער וכוחות על-אנושיים חדשים.
במיתוג מחדש "מארוול עכשיו!" של שנת 2012 הוצגה דמותו הצעירה של אנג'ל כחלק מחברי האקס-מן המקוריים שנשלחו לזמן ההווה מזמן העבר.
שתי אישויותיו של אנג'ל/ארכאנג'ל הופיעו בסרטי אקס-מן הקולנועיים: השחקן בן פוסטר גילם את הדמות באישיותה כאנג'ל בסרט "אקס-מן 3: המפלט האחרון", בעוד השחקן בן הארדי גילם את הדמות באישיותה כארכאנג'ל בסרט "אקס-מן: אפוקליפסה", כאחד מארבעת פרשי אפוקליפס.
אנג'ל היה לדמות קבועה באקס-מן החל מהחוברת הראשונה משנת 1963 עד לשכתובו של הכותר בחוברת Giant Size X-Men #1 ממאי 1975 בידי הכותב לן ויין והמאייר דייב קוקראם.
למעשה, אנג'ל היה עדיין חי, אך דמותו שוכתבה מחדש, צבע עורו השתנה לכחול וניתנו לו תלבושת חדשה וזוג כנפיים מתכתיות שיכולות לירות להבים.
אנג'ל הצטרף לקבוצת האקס-מן בהרצת החוברות Uncanny X-Men ו-X-Men Vol.2 במהלך שנות ה-90 של המאה ה-20. בשנת 1996, הדמות כיכבה במהדורה מוגבלת משלה, וכן חברה לפסיילוק במיני סדרה בשם "פסיילוק וארכאנג'ל: שחר הארגמן".
אנג'ל כיכב גם בסדרת "אקס-מן: השנים החבויות" משנים 1999–2001, שתיעדה את ימיה המוקדמים של הקבוצה.
תחת כתיבתם של ג'ו קייסי, צ'אק אוסטן וכריס קלרמונט בין השנים 2001–2004, אנג'ל הפך למנהיג קבוצת האקס-מן המופלאים ולאחר מכן חבר בקבוצת אקסקליבר.
הדמות השתתפה גם בחוברות הענק הירוק במהלך אירועי "מלחמת-עולם הענק הירוק" (2007), והצטרפה מאוחר יותר לקבוצת אקס פורס תחת הזהות ארכאנג'ל, עד אשר זכרונו ואישיותו נמחקו לגמרי.
לאחר מחיקת זכרונות, וורן הופיע בתפקיד אורח בסדרות האקס ומעביר את זמנו הנותר בתעשיות וורתינגטון.
גרסה צעירה של הדמות מככבת החל משנת 2013 בסדרת "אקס-מן החדשים".
וורן וורת'ינגטון השלישי נולד בסנטרפורט, ניו יורק, לקת'רין ולוורן וורתינגטון הבן.
את שנות בגרותו הוא העביר באקדמיית פיליפס אקסטר, בית ספר לחינוך פרטי בניו המפשייר, ובמשך זמן זה כנפיו התחילו לצמוח מתוך עצם השכמות שלו.
בתחילה, וורן הרגיש את עצמו כפריק, אך עד מהרה הוא מגלה שהוא יכול להשתמש בכנפיו כדי לעוף ולהציל אנשים.
כאשר שרפה פורצת בחדר המעונות, וורן שואל אביזרי במה ממחלקת הדרמה של בית הספר, מתלבש כמלאך שמיימי, ומציל את חבריו.
בהמשך הוא לומד כי הוא למעשה מוטאנט.
הוא עוטה מסיכה ותחפושת, קורא לעצמו "המלאך הנוקם" והופך להרפתקן היוצא למשימות סולו, לפני שהוא מתגלה בידי צ'ארלס אקסבייר, שמצרף אותו לקבוצת אקס-מן.
מתח רב נוצר בין וורן לחבריו לקבוצה, היות שאופיו היה מתנשא ושחצן, שחש בוז לאלה שאמרו לו מה לעשות.
הוא התאהב בג'ין גריי, אך ויתר עליה כאשר הבין שהיא מאוהבת בסקוט סאמרס.
ככל שעוברות השנים, וורן עדיין מרגיש אהבה כלפיה, אפילו כאשר יש לו חברה חדשה בשם קנדי סאות'רן.
בזמן שרדף אחרי סאורון בארץ הפראית, הוא הותקף בידי פטראנודון ונפל למותו.
הוא היה נותר מת לולא "היוצר" של המוטנטים מהארץ הפראית (מגנטו ללא הקסדה שלו) מעניק לו את הטיפול הרפואי הנחוץ ונותן לו תלבושת כחולה-לבנה חדשה.
ללא ידיעתו של אנג'ל, התלבושת שמגנטו העניק לו כללה מתקן שאפשר למגנטו להשתלט עליו ולהתקיף בעזרתו את האקס-מן.
כאשר חברי הקבוצה המקורית הותקפו בידי האי קרקואה בעל הבינה המלאכותית, פרופסור אקסבייר מאמן קבוצת אקס-מן חדשה להציל אותם.
חברי הקבוצה החדשים בוחרים להישאר, ואנג'ל ויתר החברים מלבד סייקלופס עוזבים.
הוא ואייסמן נוסעים ללוס אנג'לס, שם הם מקימים את קבוצת "האלופים" יחד עם הרקולס, האלמנה השחורה וגוסט ריידר המקורי.
אנג'ל חוזר לקבוצת אקס-מן לאחר מותה של ג'ין גריי ב"סאגת הפניקס האפלה" וגלותו מרצון של סייקלופס.
אולם, בעקבות התנהגותו ומעשיו האלימים של וולברין, אנג'ל עוזב את הקבוצה כאות מחאה.
אנג'ל נחטף בידי מנהיגת המורלוקים קאליסטו, שמאלצת אותו לשמש כמאהבה.
סטורם, נייטקרולר, קולוסוס וספרייט מגיעים בזמן כדי לעצור את קאליסטו מלחתוך את כנפיו של אנג'ל, בהאמינה כי בלעדיהן אנג'ל לא יוכל להימלט ממנה.
סטורם נלחמת בקאליסטו על המנהיגות בחבורת המורלוקים, ומשחררת את אנג'ל לחופשי.
מעט לאחר מכן, אנג'ל מצטרף לקבוצת הדפנדרס יחד עם חיה, אייסמן וחברתו קנדי סאות'רן.
הקבוצה משתמשת בדירת הפנטהאוז של אנג'ל בקולורדו כבסיס מבצעים.
אנג'ל שוקל לפרוש מחיי ההרפתקנות אחרי שהקבוצה מתפרקת, אך שובה של ג'ין גריי מהמתים מונע ממנו לעשות זאת.
ג'ין זועמת על העלייה בפעילות האנטי-מוטאנטית במשך השנתיים בהם נעדרה, ועצם העובדה שהאקס-מן כרתו ברית עם יריבם מגנטו.
כדי לספק את רצונה של ג'ין לקצת אקשן, וורן מארגן את קבוצת אקס פקטור החדשה.
הוא מגייס את חברו ללימודים קמרון הודג', מבלי לדעת שהודג' שונא מוטאנטים.
מכיוון שסקוט סאמרס נשוי באותה עת למדלין פריור, ג'ין מוצאת נחמה בזרועותיו של וורן.
הקמתה של קבוצת אקס פקטור מסמנת תקופה קשה בחייו של וורן.
קמרון הודג' משתמש באמונו של וורן בהנהגת הקבוצה כדי לתעל את הפעילות האנטי-מוטאנטית ולשרטט את קבוצת אקס פקטור כציידי מוטאנטים להשכרה.
הקבוצה נתקלת באחוות המוטאנטים שבהנהגתה של מיסטיק, שחושפת לציבור את העובדה שוורן תמך כספית בקבוצה והופכת את חייו לסיוט.
גרוע מכך, חברי המשוטטים ורטיגו ובלוקבאסטר מכים בו קשות וכנפיו מושחתות בידי חבר המשוטטים הארפון בזמן "טבח המוטאנטים", אם כי חייו ניצלים בזכות התערבותו של תור.
כנפיו של אנג'ל מפתחות נמק, וקמרון הודג' חותם על הניירת לבצע את קטיעתן, למרות בקשתו של וורן.
וורן מדוכא מאובדן כנפיו ובורח מבית החולים.
הוא מחרים את מטוסו הפרטי, אך המטוס מתפוצץ באוויר לעיניהם הנדהמות של חבריו לקבוצה.
מתברר בהמשך כי הודג' חיבל בהנעת הסילון של המטוס בצורה שתיראה כתאונה.
אולם, שניות לפני הפיצוץ, אנג'ל משתגר משם בידי המוטאנט העתיק אפוקליפס.
אפוקליפס מציע לוורן המיואש עסקה - שישרת אותו כפרש המוות ויקבל את כנפיו בחזרה.
בהמשך, אפוקליפס מעביר את אנג'ל תהליך שבו מגוון שינויים גנטיים מוטמעים בו, בין היתר עור כחול וכנפיים מתכתיות אורגניות שיכולות לחתוך דרך כל דבר ולירות נוצות כאילו היו קליעים.
הוא מכריז עליו כעל "מוות", מנהיג ארבעת הפרשים שלו, לאחר שניצח את השאר בקרב.
כמו כן, הוא מתכנת אותו מנטלית כדי שיציית לכל תוכניותיו הזדוניות של אפוקליפס.
מוות מוצג בפני קבוצת אקס פקטור במהלך פגישתם השנייה בארבעת הפרשים, והוא מנצל באופן סדיסטי את ההלם של חבריו הרואים אותו בחיים כדי להביסם בקרב.
כאשר מוות מוביל את הפרשים למנהטן, אייסמן הוא זה שמצליח לשחרר את וורן משליטתו של אפוקליפס על ידי כך שהוא גורם לו לחשוב שרצח אותו לאחר שיצר גוש קרח בדמותו ווורן חתך אותו.
כעת חופשי, וורן מסרב להצטרף חזרה לחבריו משום שהשפעות המטמורפוזה שלו שינו אותו מהיסוד.
הוא כבר לא אותו מיליארדר יפה תואר, אלא אדם שנגרם לו נזק נפשי ואשר כנפיו המתכתיות משקפות את תאוותו החדשה לדם.
תאווה זו משולהבת כאשר וורן מנסה לחפש אחר קנדי סאות'רן, אך הוא מגלה שהיא נעלמה.
עוד הוא לומד, שקנדי גילתה את כל סודותיו של הודג' (בעיקר המעילה בהונו של וורן כדי לממן את פעילותה של קבוצת שונאי המוטאנטים "הזכות").
היא נחטפה ועברה ניתוח לכריתת אונה כדי לשמור על שתיקתה.
בעימות שהתרחש בין הודג' לוורן, הודג' רוצח את קנדי בעלת הניוון המוחי מול עיניו של וורן.
כתגובה, וורן עורף את ראשו של הודג' (בהמשך מתברר כי הודג' ערך עסקה עם שדים בתמורה לאלמותיות).
וורן - שהוכר עד כה כ"מוות" ו"המלאך האפל" - מקבל על עצמו לבסוף זהות חדשה כארכאנג'ל ומצטרף לקבוצת אקס פקטור במהלך אירועי "אינפרנו".
לאחר אירועי "אינפרנו" והרפתקה בחלל עם חבריו לקבוצה, וורן פוגש את שרלוט ג'ונס, קצינת משטרת העיר ניו יורק ואם חד הורית, בה הוא מתאהב.
הייתה זו שרלוט שעזרה לקבוצת אקס פקטור לשחרר את וורן משליטתה של כת ערפדים כמעט-אלמותיים.
עצם הגילוי כי וורן בחיים הופך לידיעת הכלל, והוא משתלט מחדש על נכסי משפחתו ומרוויח את הונו בחזרה.
מעט לאחר מכן, קבוצת אקס פקטור מצטרפת חזרה לקבוצת האקס-מן בעקבות הבסתו של מלך הצללים באי מיואר.
לאחר שהצטרף מחדש לאקס-מן, מזגו הקדורני של ארכאנג'ל פוחת, וג'ין מגלה לו שכנפיו פועלות מתוך תאוותו הפנימית של וורן לאלימות.
סיבה זו, יחד עם עריפת ראשו בשוגג של מנהיג החזית לשחרור המוטאנטים, גורמת לעננה הכבדה שרובצת על וורן מאז שהשיג את כנפיו החדשות.
מערכת יחסיו עם שרלוט ג'ונס נפגעת, וזאת משום שוורן החל לצאת עם חברת האקס-מן פסיילוק.
בניסיון להשאיר את ימיו האפלים מאחוריו, וורן מוציא לפרישה את תלבושת הזהות "מוות" לטובת התלבושת הכחולה-לבנה שמגנטו העניק לו.
לאחר שסייברטות' הוציא את מעיה של פסיילוק במהלך ניסיון מילוט, וורן והאקס-מן מאתרים אותו ולוכדים אותו בשנית, לא לפני שסייברטות' פוגם בכנפיו המתכתיות של וורן.
עם הזמן, הנזק לכנפיו מתפשט.
בסופו של דבר, הכנפיים המתכתיות מתנפצות לחלוטין ומתגלה כי כנפי הנוצות שלו גדלות מחדש מתחתן והן אלה ששברו את המתכתיות מבפנים.
מצביא המלחמה המצרי אוזימנדיאז מגיע ומגלה לו שהוא אכן הנבחר של אפוקליפס.
אנג'ל מקבל חזרה את כוחותיו המקוריים, אך הוא עדיין מופיע עם צבע עור כחול.
אנג'ל נוכח יחד עם חבריו לקבוצה כאשר מגנטו חושף בפני כולם את מעשיו הנפשעים של גמביט בטבח המוטאנטים.
הקבוצה מתפרקת וממשלת ארצות הברית פושטת על אחוזת אקסבייר.
וורן מנדב את כספו ומשתלט על החברה של משפחתו כדי לעזור לקבוצה להמשיך לפעול ללא סיוע ממשלתי.
בעקבות אירועי "התריסר", אנג'ל חוזר לקבוצה והכנפיים שלו עוברות מוטציה - הן הופכות לכנפיים עשויות מאור.
בנוסף, ידיו מקבלות מראה טופרים והוא מקבל כוחות ריפוי.
הוא מוצא שפסיילוק נפרדה ממנו והחלה במערכת יחסים עם ניל שאארה, המוטאנט שנטל את זהות ת'אנדרבירד השלישי.
כשרוג עוזבת את האקס-מן כדי להצטרף לקבוצתה של סטורם, "אקסטרים אקס-מן", אנג'ל מקודם לתפקיד המנהיג בשטח של האקס-מן.
קבוצתו של אנג'ל נלחמת נגד "כנסיית האנושות", קבוצת שונאי מוטאנטים, וכן באחוות המוטאנטים שבהנהגתה של מיסטיק.
הוא נקלע לרומן משולש עם פייג' גאתרי וסטייסי אקס.
במהלך קרב עם טום קאסידי השחור, אנג'ל חוזר למצבו הנורמלי שלפני הפיכתו ל"מוות" - עורו חוזר לצבעו הרגיל כאשר קאסידי מנסה לשאוב את כוח החיים ממנו.
כוחות הריפוי שלו מתפתחים שוב, בתואנה כי דמו מכיל סגולות ריפוי.
לאחר מותה של ג'ין גריי בידי מגנטו, וורן ופייג' נעדרים מהקבוצה לתקופה ממושכת.
וורן מתחיל בפעילות צדקה בזנזיבר בקבוצה העונה לשם "מוטנטים ללא גבולות" (התייחסות ל"רופאים ללא גבולות") ועוזר למנוע הפיכה בעזרת מתלמדיו של פרופסור אקסבייר מהאי ג'נושה, אקסקליבר.
בהמשך, אנג'ל מביים את אובדן כנפיו כדי ללכוד רוצח סדרתי מעוות שמשתמש בכוחותיו כדי לרצוח מוטאנטים לשעבר.
למרות שהוא איננו חבר פעיל באותה עת בכל קבוצה שהיא, וורן חובר לשאר חברי האקס-מן המקוריים שעדיין נותרו בחיים - סייקלופס, אייסמן וחיה - במשימה כדי לעצור את בישופ מללכוד את 198 המוטאנטים העריקים שנותרו בעולם.
בהמשך, אנג'ל מצטרף לחברי "האלופים" הרקולס, נאמורה ואמדאוס צ'ו כדי להרגיע את הענק הירוק שיצא למסע הרס.
הוא מגלה שאמדאוס צ'ו פרץ לחשבונות הבנק של וורן וגנב מאות מיליוני דולרים ממנו מתוך מאמץ לעצור את הענק.
אנג'ל הוא חלק מהקבוצה שחוקרת את לידתה של מוטאנטית חדשה באלסקה.
במלחמה המתחוללת בין קבוצות האקס השונות על חזקתה של התינוקת, אנג'ל מוצא את עצמו נלחם נגד קבוצות "השוליות" ו"המשוטטים" של מיסטר סיניסטר.
לאחר הקרב הסופי, אנג'ל עושה את דרכו לסן פרנסיסקו, כדי להפגש עם אייסמן, וורפאת' וחפציבה ומגיע למקום שנראה כאילו שנות ה-60 מעולם לא הסתיימו.
הוא יוצר קשר עם סייקלופס ואמה פרוסט ומבקש מהם סיוע לאחר שהתגלה שהמוטאנטית מרטיניק ג'ייסון בעלת הכוחות המנטליים אחראית לכך.
אמה מצליחה לשחרר אותם מהאשליה, ובקרב שהתרחש לאחר מכן אנג'ל מציל את ראש העיר של סן פרנסיסקו.
ראש העיר מודה להם על עזרתם ומציעה להם להעביר את בסיס מבצעם לסן פרנסיסקו.
אנג'ל מותקף באכזריות בידי וולפסביין שטופת המוח.
במהלך ההתקפה, וולפסביין קורעת בפראות את כנפיו של אנג'ל מעליו ונמלטת כשהכנפיים ברשותה.
אליקסיר מגלה כי הכנפיים הן עדיין טכנו-אורגניות ואינן יכולות להירפא.
וולפסביין מעבירה את הכנפיים לקבוצת "המטהרים" של ויליאם סטרייקר, שמחפשת אחר המרכיב הטכנו-אורגני של אפוקליפס כדי לשדרג את סוכניה ולתת להם כנפיים מתכתיות כמו לארכאנג'ל.
בינתיים, אליקסיר מרפא את פצעיו של אנג'ל, אך אינו יכול לגדל מחדש את כנפיו.
מאוחר יותר, וורן עובר מספר התקפים מכאיבים שלא רק מגדילים באופן מסתורי את כנפיו, אלא גם הוא עובר שינוי צורה חזרה לאישיותו של ארכאנג'ל/"מוות", כולל עור כחול ומדים טכנו-אורגניים.
קבוצת אקס פורס מתקיפה את אנג'ל, שמבקש כי יקלו על כאבו על שאיבד את כנפיו ועל הפיכתו לארכאנג'ל.
אולם ברגע האחרון, ארכאנג'ל נמלט לתוך הלילה ומבקש לשאת נקמה נגד קבוצת המטהרים.
הוא מגיע למפקדתם ורוצח את רובם בזעם ובדם קר.
בסיום הקרב הוא חוזר למצבו הרגיל.
הוא מעיר ללוגאן שעדיין הוא יכול להרגיש את כנפי המתכת בתוכו ושהן רוצות להשתחרר.
לפי אליקסיר, שינוי הצורה של וורן הוא קבוע, לפיכך הוא מסוגל לשנות את צורתו חזרה לארכאנג'ל ולסירוגין אם ירצה.
כדי להבין מה קרה גם לוורן וגם לוופסביין, שניהם מוחזקים בחדר אחד, וריין נאלצת להתבונן בו.
עצם מראהו בלבד גורם לה להפוך שוב לרצחנית, והיא מנסה לקרוע את כנפיו מעליו בשנית.
כתגובה על מעשה האלימות כלפיו, וכן מתוך פחד שכנפיו יקרעו ממנו פעם נוספת, וורן משנה את אישיותו לארכאנג'ל האלים.
מנקודה זו ואילך, וורן לוקח תפקיד חבר כפול בקבוצות האקס-מן ואקס פורס, אם כי סייקלופס אוסר עליו לגלות לאחרים על שובם של כוחותיו כארכאנג'ל.
אולם, וורן נאלץ לשנות את צורתו לארכאנג'ל כדי להשמיד מפלצת זועמת המאיימת על צוות המדע של חיה, "מועדון אקס".
חיה כועס על כך שוורן לא אמר לו שאישיותו האפלה חזרה, והדבר גורם למתחים בין שני החברים הוותיקים.
אנג'ל יודע שגילוי הדבר בפני חיה יחשוף את קיומה של אקס פורס, שסייקלופס הקים אותה מחדש כצוות תקיפה סודי, וכן יסיים את כהונתו של סייקלופס כמנהיג.
בסאגת המלאך האפל, אישיות ארכאנג'ל של וורן משתלטת עליו סופית והוא מתכנן להפוך ליורשו של אפוקליפס ולקחת עמו צבא שישמיד את האנושות.
בסיום הסיפור, ארכאנג'ל נדקר בחזה עם זרע החיים ונהרג לכאורה.
לאחר השמדת המצודה של אפוקליפס, וורן נראה לצד חברי אקס פורס.
פסיילוק נדהמת לגלות אותו חי וחופשי מהשפעתו של אפוקליפס, רצה לקראתו ומחבקת אותו.
באותו רגע, וורן אומר לה שהוא אינו יודע מי היא, ונראה כי יש לו אמנזיה.
יש לציין כי צבע עורו של וורן כעת רגיל אך הוא שמר על כנפיו המתכתיות.
בעקבות סאגת המלאך האפל, התגלה כי וורן אכן מת, וכי את גופו מאכלסת אישיות חדשה.
הוא איבד בעלות על תעשיות וורתינגטון והפך לתלמיד בבית הספר של וולברין.
אישיות חדשה זו - על אף ששמרה על זהותה כוורן וורתינגטון השלישי וזהות אנג'ל - מנסה לעשות את כל המאמצים להשתלב, ואין לה ככל זיכרון מוורן המקורי ומחבריו הקרובים.
אישיות חדשה זו הייתה תמימה כילד והאמינה שהיא אכן מלאך שומר, על ידי ניסיון ריפוי רגליו הפגועות של וולברין ומעוף לגן עדן.
בקרב נגד האוונג'רס, וורן עזב את בית הספר עם בובי ורייצ'ל סאמרס כדי לעזור לחבריו המוטאנטים.
לאחר הקרב הוא עזר להם להתמודד מול סייקלופס אחוז הדיבוק בכוח הפניקס, ומאז נדמה שזיכרונותיו חזרו במלואם.
כחלק מהרצת "מארוול החדשה והשונה" שלאחר המלחמות הסודיות של שנת 2015, וורן חזר באופן מסתורי לאישיותו האפלה של ארכאנג'ל והופיע בקבוצת האקס-מן החדשה של מגנטו, מתוך מטרה להגן על גזע המוטאנטים בכל מחיר.
מוחו השתנה אף הוא, וכעת הוא טורף חרישי וחסר מחשבה שנשלט בידי פסיילוק.
כשחיה נוסע בזמן לעבר כדי לגייס את חמשת האקס-מן המקוריים במטרה לעצור את סייקלופס מלבצע רצח עם מוטאנטי, אנג'ל מזמן העבר מלווה את חבריו לקבוצה לתוך זמן העתיד, אך ברואו את פועלו של סייקלופס בהווה הוא מעדיף לחזור לזמן העבר מאשר להישאר בהווה מעוות.
אפילו אחרי שחבריו לקבוצה בוחרים להישאר עד אחרי שיצילו את קו הזמן העתידי, אנג'ל מביע סקרנות לגבי הקורות אותו בעתיד, וזאת משום שאף הסבר לא ניתן למצבו הנוכחי.
יום למחרת, אנג'ל מזמן ההווה אשר נולד מחדש פוגש באנג'ל הצעיר, ששואל אותו מדוע יש לו כנפיים מתכתיות.
מקבילו העתידי אינו עונה לכך, ומזמין את הצעיר לעוף איתו בשמיים.
בזמן שהם מעופפים בשמי העיר ניו יורק, השניים נתקלים במתקפה של הידרה על מגדל האוונג'רס.
ביחד, הם מצליחים להתגבר על הטרוריסטים וללכוד את מאדאם הידרה.
הצטרפות לסייקלופס וקבלת כנפיים קוסמיות
תיסכולו של אנג'ל הצעיר גובר מאחר שראה מה קרה לו בזמן העתיד.
הוא עורק מבית הספר לצעירים מחוננים ע"ש ג'ין גריי וחובר לקבוצתו העריקה של סייקלופס מהעתיד.
לאחר קרב האטום, שאר האקס-מן הצעירים מצטרפים אליו לקבוצה, למעט סייקלופס הצעיר, שמצטרף לאביו קורסאייר בקבוצת סטארג'אמרס.
וורן מתחיל במערכת יחסים רומנטית עם לורה קיני.
מאוחר יותר, אקס-מן הצעירים משתגרים ליקום אולטימייט מארוול, והם פוגשים בבנו של וולברין ובקבוצת אולטימייט אקס-מן.
במהלך החיפוש אחר המערבולת השחורה בחלל יחד עם שומרי הגלקסיה, וורן הצעיר מקבל כוחות קוסמיים וזוג כנפי קסם עשויות אור.
כשלורה שואלת אותו מדוע סיכן את חייו בשביל לקבל כוחות חדשים, הוא אומר לה שעל ידי כך ששינה את עצמו הוא מקווה שישנה את עתידו וימנע בכך את הפיכתו לארכאנג'ל.
כוחו המוטאנטי העיקרי של אנג'ל/ארכאנג'ל הוא תעופה באמצעות מוטות כנפי נוצות גדולים.
לכנפיים שלו חוזק על-אנושי, ומבנה השלד שלהן גמיש ביותר, מה שמאפשר לוורן להצמיד את הכנפיים לגב ובכך להסתירם מעיני כל.
עצמותיו חלולות, והגוף שלו צורך מזון בצורה יעילה יותר מאדם רגיל.
כתוצאה מכך, כל יכולותיו מוגברות, ביניהן כוח, מהירות, סיבולת, רפלקסים וחושי השמיעה והראייה.
מרכיבים באנטומיה שלו זהים לאלה של ציפורים.
עיניו החדות מסוגלות לעמוד בפני רוחות במהירויות גבוהות.
לוורן יש יכולת על-אנושית לנשום במהירויות גבוהות ובגבהים שונים, וכן להתמודד עם הטמפרטורות הנמוכות שבהם.
כנפיו הן כה חזקות עד שהן מסוגלות לשבור ידיים או רגליים של בן אנוש רגיל, או להטיח אותו לקיר.
בכללי, וורן עף בגובה שמתחת לפני העננים, אם כי הוא יכול לדאות לגובה רב יותר בקלות יתרה.
כחבר בקבוצת אקס-מן, וורן עבר אימונים בידי צ'ארלס אקסבייר בתעופה בשטח סגור והפגין קואורדינציה ושיווי משקל גבוהים מהרגיל.
אנג'ל הוא גם לוחם מיומן בקרב פנים-אל-פנים.
כאשר יצא עם פסיילוק, וורן למד גם אמנויות לחימה.
בין היתר, הוא קיבל הכשרה מדמויות כוולברין, האלמנה השחורה והרקולס.
כאשר אנג'ל נחטף בידי אפוקליפס, הוא עבר שינוי צורה וכנפיו הוחלפו בכנפי מתכת, שמסוגלות לירות נוצות מתכת כקליעים.
לוורן גם קיימת מוטציה משנית, והיא יכולת ריפוי על ידי ערבוב דמו עם דמם של אחרים, כל עוד יש להם סוג דם דומה.
מוטציה משנית זו מרמזת כי אנג'ל הוא צאצא של מוטאנטים הקרויים בשם "שרפים".
הוא כמעט חסין בפני פגיעות כיוון שכוח הריפוי שלו זורם בדמו.
באמצעותו, וורן מסוגל לרפא עצמות שבורות תוך מספר ימים.
בנקודה מסוימת, וורן מותקף באכזריות וכנפיו נקרעות מעליו.
כוח הריפוי שלו לא מצליח לעבוד, ולכן המוטאנט אליקסיר מרפא אותו במקום.
מתגלה כי הטכנולוגיה השמיימית שהוענקה לו בידי אפוקליפס מנעה מאליקסיר לרפא גם את כנפיו הפגועות.
אנבל איסבל מדינה גאריגס (ספרדית : Anabel Isabel Medina Garrigues; נולדה ב-31 ביולי 1982) היא שחקנית טניס מקצוענית מספרד.
דורגה בשיאה במקום 16 בעולם וכיום (ינואר 2012) מדורגת במקום 24 בדירוג ה-WTA.
מדינה גאריגס זכתה עד היום ב-16 תוארי יחידות (10 WTA ו-6 ITF) וב-20 תוארי זוגות (17 WTA ו-3 ITF).
מדינה גאריגס שיחקה בנבחרת ספרד בין השנים 2003 ו-2011. מאזנה עומד על 14 ניצחונות (10 במשחקי יחידות ו-4 במשחקי זוגות) ו-13 הפסדים (12 במשחקי יחידות ו-1 במשחקי זוגות).
אנג'אני תומאס היא זמרת-יוצרת ופסנתרנית אמריקאית, הידועה בעיקר בשל עבודתהּ עם לאונרד כהן.
בנוסף, הופיעה אנג'אני עם הזמר-שחקן קארל אנדרסון, עם מוזיקאי הג'אז סטנלי קלארק ועם גיטריסט הפיוז'ן האוסטרלי פרנק גמבלה.
בשנת 2000 החלה בקריירת סולו.
אנג'אני נולדה בהונולולו בירת הוואי, שם למדה זמרה ונגינה בגיטרה ובפסנתר.
בתום שנת לימודים במכללת ברקלי למוזיקה שבבוסטון עברה אנג'אני לניו יורק, במטרה לפתח קריירה מוזיקלית.
במשך תקופה הופיעה במועדוני ג'אז, עד אשר פגשה בשנת 1984 את המפיק ג'ון ליסאואר, ששכר אותהּ לעשות קולות רקע בשירו של לאונרד כהן "הללויה".
בשנת 1985 יצאה אנג'אני לסיבוב הופעות עם כהן כנגנית מקלדת וזמרת רקע, והוסיפה מאז לעבוד עמו ולתת את קולהּ לשירים מאלבומיו השונים, בהם I'm Your Man , The Future, Dear Heather ו-Old Ideas.
בשנת 2000 פצחה אנג'אני בקריירת סולו עם אלבומהּ Anjani, ולאחריו The Sacred Names (2001) – שיר הלל לשמות האלוהים בארמית, בעברית ויוונית.
ב-2006 חיבר כהן מילים וסייע בהפקת אלבומהּ Blue Alert.
אַנָבָּסִיס הוא ספר מאת ההיסטוריון הרומי אריאנוס מהמאה ה-2 לספירה.
הספר מתאר את מסעו של אלכסנדר הגדול לכיבוש האימפריה הפרסית.
האנבסיס של אריאנוס הוא אחד המקורות החשובים ביותר ששרדו מהעת העתיקה לתיאור מסעו של אלכסנדר הגדול לכיבוש האימפריה הפרסית.
עלילת הספר עניינית ומתמקדת בעיקר במהלכיו הצבאיים ולא עוסקת בחייו האישיים של אלכסנדר.
אריאנוס תיאר את אלכסנדר באור חיובי וניסה לתרץ את התקפות הזעם שלו.
אריאנוס מתבסס על מקורות שלא זמינים כיום כי הם אבדו במהלך הדורות.
המקורות החשובים שעמדו לרשותו כוללים את יומניו של תלמי הראשון (סוטר), רשומיו של קליסתנס, יומניו של מפקד הצי נארכוס, ספרו של אריסטובולוס מקסנדריה ומקורות אחרים.
הספר מקיף את כל תקופת חייו של אלכסנדר הגדול ולרוב נחשב אמין מאוד.
אנבסיס (יוונית: Ἀνάβασις) מאת קסנופון, הוא ספר שנכתב במאה ה-4 לפנה"ס, המתאר את תלאותיהם של שכירי חרב יוונים ואת מסעם לתוככי האימפריה הפרסית וחזרתם ליוון.
הספר מוכר גם בשם "מסע הרבבה" על שום 10,000 הופליטים שהשתתפו במסע.
הספר מתחיל בתיאור השתלשלות המרד של כורש הצעיר באחיו הגדול ארתחשסתא השני, מלך פרס.
כורש, האחשדרפן (נציב) באסיה הקטנה, החליט לצאת למרד עם התערערות השלטון המרכזי באימפריה, שנגרמה כתוצאה מתבוסת הפרסים במלחמת פרס–יוון ושורה של בעיות פנימיות.
כורש גייס צבא גדול שהורכב מנאמניו, ששירתו בעיקר כפרשים וחי"ר קל, וכ-13,000 שכירי חרב יוונים - 10,400 הופליטים, והיתר פלטסטים.
המרד הסתיים בקרב קונקסה (401 לפנה"ס), לאחר שכורש נהרג בהסתערות על מערך האויב.
לאחר מותו של כורש, שכירי החרב היווניים מצאו את עצמם ללא תעסוקה, וגרוע מכך, בלב ארץ זרה ועוינת, היות שלחמו בצד המפסיד.
הפרסים לא רצו להסתכן בקרב נוסף נגד כוח חזק ומאומן היטב, ולכן רקמו תחבולה, האחשדרפן הפרסי טיספרנס הזמין את ראשי הצבא היווני לשיחות ובמהלכן שבה אותם והוציאם להורג.
הפרסים קיוו שהיוונים, שנותרו ללא מנהיגים, יתפזרו ויובסו בקלות.
במקום זאת, היוונים בחרו להם מפקדים חדשים, שאחד מהם היה קסנופון בעצמו ופתחו במסע מפרך צפונה לכיוון הים השחור.
הפרסים ראו שתחבולתם לא הצליחה ועזבו את היוונים לנפשם.
הספר מתאר בהרחבה את הקשיים שעמדו מולם, את הקרבות נגד שבטים עוינים, ואת התחבולות שנקטו על מנת להתגבר עליהם.
סופו של הספר בהגעת היוונים לחוף מבטחים.
קסנופון, מסע הרבבה (סדרת אדם בקו האש).
משרד הביטחון - ההוצאה לאור, 1984.
אנג'ל (Angel, מילולית: מלאך) הוא משקיע פרטי אמיד בעל הון עצמי, המעניק מימון לחברות הזנק.
השקעה כזאת נעשית בדרך כלל בשלבים הראשונים של פעילות החברות (שלבים המכונים Pre-Seed ו-Seed, בהם מתבססים על הון ראשוני), בתמורה לאחוזים מהחברה והשתתפות ברווחים העתידיים הצפויים.
אנג'לים משקיעים לא רק כפרטים, אלא לעיתים גם כחלק מקבוצות, על מנת להפחית את הסיכון שלוקח כל אחד מהם.
בניגוד לקרנות הון סיכון, שנכנסות להשקעה בשלבים מאוחרים יותר של חיי החברות, האנג'לים משקיעים מכספם הפרטי ולא מכסף המגויס מהציבור או מקרנות השקעה שונות.
האנג'לים ממלאים את החסר בשלבי הגיוס הראשוני, בין שלב ה-Pre-Seed, המכונה לעיתים בהומור בשם FFF (Friends, Family and Fools), כלומר השלב שבו המשקיעים היחידים הם החברים של היזם, משפחתו ו'טיפשים', לבין השלב בו נכנסות לתמונה קרנות הון הסיכון, המשקיעות לרוב רק סכומים הגדולים מ-1–2 מיליון דולר.
שלב זה כרוך בסיכון רב מבחינת המשקיעים ולכן האנג'לים יבקשו לרוב אחוזים ניכרים מהמיזם בתמורה להשקעתם, שלרוב מונה כמה מאות אלפי דולרים, בהתאם לאופי המיזם (בארצות הברית עמד ממוצע ההשקעה של אנג'לים ב-2007 על 450 אלף דולר).
לעיתים ממשיכים האנג'לים להשקיע בחברות גם לאחר שהן מקבלות השקעות המשך מקרנות הון הסיכון.
בשנת 2007 השקיעו אנג'לים בארצות הברית 26 מיליארד דולר ב-57,000 חברות שונות.
27% מהם בתחום התוכנה, 19% בתחום הטיפול והמכשור הרפואי, ו-12% בתחום הביוטק.
בשנים האחרונות קמו גם בישראל מספר קבוצות של משקיעים אנג'לים, לרוב בקרב בוגרים של תעשיית ההיי-טק הישראלי, המתבססים על ניסיונם על מנת לפתח חברות הזנק צעירות.
בשנת 2011 נחקק בישראל "חוק האנג'לים" במטרה לעודד משקיעים פרטיים.
אָנְגִ'ינָרַה (בלאדינו: Anginara) הוא סוג של מתאבן ספרדי יהודי מתפוצות הבלקנים: יוון, בולגריה, מקדוניה וטורקיה, העשוי מקישואים ומוגש קר.
נהוג להגיש את המתאבן לפני ארוחת חגי שלוש הרגלים.
המילה אנג'ינרה היא שיבוש של המילה הטורקית אנגינר אשר משמעה ארטישוק, אך כאמור המאכל עשוי מקישואים והוא שאול ממתאבן שמקורו מהמטבח הטורקי עות'מאני והתבסס על הארטישוק.
החל מראשית המאה ה-19 חלה הרעה משמעותית במצבם הכלכלי של יהודי הבלקן בכלל ואזור בולגריה בפרט, אשר חפף לתהליך נסיגתה של האימפריה העות'מאנית.
היהודים חיו בעוני ודלות ולא עלה בידם לרכוש ארטישוק שהיה יקר מאוד מחד וקשה להשגה מאידך.
כך נולד תחליף הקישואים הזול הרבה יותר, שמו של המתאבן נותר כשהיה ורק מרכיביו התחלפו.
יש המספרים שלאחר תבוסת בולגריה במלחמת העולם הראשונה המצב הכלכלי היה כה גרוע, עד שמשפחות יהודיות נהגו להכין את המאכל מקליפות הקישואים ולא מהירק עצמו.
חלק מבני קהילת יהודי טורקיה המשיכו להכין את המאכל גם בגרסת הארטישוק, אשר היה נגיש יותר.
ההכנה מתבססת על אידוי פרוסות קישואים בתיבול מגוון המתאים לייעודה של המנה, למשל בעשבי תיבול ומיץ לימון, או ברוטב עגבניות.
לאחר מכן המנה מצוננת במקרר טרם הגשתה כמתאבן.
אנג'לה קיי "אנג'י אברהרט היא שחקנית קולנוע אמריקאית, לשעבר דוגמנית שהופיעה מספר פעמים בשנות ה-90 בגיליון בגדי הים של ספורטס אילוסטרייטד, ודגמנה בעירום למגזין פלייבוי בשנת 2000.
היא בתם של ג'יני, עקרת בית ובוב, מהנדס.
אברהארט החלה לדגמן בגיל 15. ב-1987 סיימה את בית הספר התיכון פיירסטון, שם הייתה מעודדת וקמע בית הספר.
אברהארט הופיעה בשערי כתבי העת Elle וגלאמור (שם היא הייתה האדמונית הראשונה שהופיעה על גבי השער).
בהיותה בת 19 היא נפצעה בתאונת רכיבה שגרמה לה לשבור את גבה וכמעט שמה קץ לשאיפותיה, אך לבסוף היא התאוששה אחרי תרפיה גופנית.
היא הופיעה בכמה מהדורות של גיליון בגדי הים של ספורטס אילוסטרייטד, החל מ-1995. אברהארט דגמנה בעירום עבור הפלייבוי בפברואר 2000. היא דורגה במקום ה-98 ברשימת הנשים הסקסיות ביותר לשנת 2003 בסקר של FHM.
אברהארט ערכה את הופעת הבכורה שלה בקולנוע ב-1993 לצידו של ארנולד שוורצנגר בקומדיית הפעולה "אחרון גיבורי הפעולה".
בין הסרטים אחרים בהם שיחקה הם: ג'ייד (1995), Executive Target, (1997) Another 9½ Weeks (1997), טירוף מיני (2001), "עדות אינטימית" (2001), וכן בסרט הטלוויזיה "תעלומה של אמהות הוליוודיות" (2004).
היא גם הופיעה בתוכניות מציאות ב-2004 ב-Celebrity Mole: Yucatan.
היא גם הייתה אחת מ"האדמוניות" בעונה השנייה של The Real Gilligan's Island, (האחרת הייתה Erika Eleniak), אבל עזבה את התוכנית בגלל שהיא חתכה את אצבעה, דבר שפגע בגידיה והיא נזקקה לניתוח.
היא השתתפה גם בתוכנית To Tell The Truth מ-2000 עד 2001. אברהרט הנחתה את תוכנית המציאות של ה-ABC The Ex-Wives Club, לצידן של Marla Maples, ו- Shar Jackson ב-2007.
היא חתומה בסוכנות הדוגמנות הלונדונית Models 1, ובסוכנות הדוגמנות הניו יורקית Model Manag
אברהארט הייתה נשואה לאשלי המילטון מדצמבר 1996 עד למרץ 1997. היא יצאה במשך זמן קצר עם הווארד סטרן בשלהי שנת 2000 והייתה מאורסת למשך תקופה קצרה לסילבסטר סטאלון ב-1995 ולג'ו פשי ב-2007.
ילדה הראשון, קיידן בובי אברהרט, נולד ב-24 ביולי 2009.
אנג'י זפאטה הייתה אישה אמריקאית שהוכתה למוות בעיר גרילי שבקולורדו, ארצות הברית, וזאת על רקע היותה טרנסג'נדרית.
אלן אנדרדה הורשע ברצח ממדרגה ראשונה וביצוע פשע שנאה, שכן רצח את זפאטה לאחר שגילה כי היא טרנסקסואלית.
פרשיית הרצח הייתה הראשונה במדינה אשר בה התקבלה הרשעה בביצוע פשע שנאה כנגד טרנסקסואלים.
הפרשה עוררה הדים רבים בארצות הברית ופורסמה בהרחבה באמצעי התקשורת, בעיקר בשל גילה הצעיר של זפאטה, שהייתה בת 18 בעת הרצח.
כמו כן נודעה הפרשייה בקרב הקהילה ההיספנית וסרט אודות המקרה שודר בערוץ "Univision", הגדול ביותר הפונה לקהילה זו בשם "סיפורה של אנג'י זפאטה".
זפאטה נולדה כזכר בשם ג'סטין בריאן זפאטה ב-5 באוגוסט 1989, בברייטון שבקולורדו.
היא אימצה לעצמה את השם "אנג'י" כאשר הייתה בת 16, אז החלה לנהל את חייה בתור אישה.
היא הייתה בת 18 כאשר הכירה את אלן אנדרדה (אז בן 31), דרך רשת חברתית סלולרית.
לפי אנדרדה, השניים נפגשו לראשונה ב-15 ביולי 2008 ובילו יחד במשך שלושה ימים, במהלכם קיימו יחסי מין.
התובע מטעם המדינה ציין כי מאוחר יותר נודע לאנדרדה כי זפאטה היא טנסג'נדרית, ועקב כך הכה אותה למוות – ראשית באגרופים ולאחר מכן במטף לכיבוי אש, עד שמתה.
בתצהיר המעצר, אמר אנדרדה שידע כי "הרג את זה" בטרם עזב את זירת הרצח במכוניתה של זפטאה עם כלי הרצח וראיות מפלילות נוספות.
הוא נעצר בסמוך למקום מגוריו, נוהג במכוניתה של זפאטה.
התביעה להכיר ברצח כפשע שנאה ולא כפשע רגיל הוגשה על ידי משפחתה של זפאטה.
המשפט החל ב-6 באפריל 2009, ובמהלכו הושמעה לחבר המושבעים הקלטה של שיחה מבית הכלא, ובה התבטאות הומופובית של אנדרדה שאמר "דברים הומואיים חייבים למות".
ב-22 באפריל 2009 הורשע אנדרדה ברצח ממדרגה ראשונה של זפאטה, ביצוע פשע שנאה, גנבת רכב חמורה וגנבת זהות.
הוא נשלח למאסר עולם ללא אפשרות לשחרור מוקדם.
כיוון שהיו לאנדרדה שש הרשעות קודמות, כינה אותו השופט "פושע סדרתי", והכפיל בארבע את עונשו ל-60 שנים נוספות.
אנג'ולי פרסאוד היא זמרת קנדית זוכת פרס ג'ונו.
אנג'ולי נולדה באוקוויל, אונטריו, שבקנדה.
הצעירה מבין ארבעת ילדי המשפחה, להורים ממוצא הודו-גיאני (בני גיאנה ממוצא הודי).
כבר בגיל צעיר החליטה אנג'ולי להפוך לזמרת, זאת לאחר שצפתה בג'נט ג'קסון במסע ההופעות שלה "The Velvet Rope".
אנג'ולי פתחה את הופעותיו של ג'סי מקרטני ב-2009. הסינגלים שלה (שטרם יצאו לאור) הפציעו בסדרה הוליווד הילס של רשת "MTV".
בין היתר, שיריה הופיעו בסדרות: איסטוויק, מלרוז פלייס, יומני הערפד, הדוגמנית הבאה של קנדה.
בהמשך אנג'ולי הופיעה ביחד עם שניאזה, B.o.B ורפאל סעדיק.
ב-4 באוגוסט 2009 הוציאה את אלבום הבכורה שלה.
בשנת 2011 הסינגל מאלבומה השני, Brand New Chich/Bitch זכה באלבום פלטינה בהורדה בקנדה עם מעל ל-80,000 רכישות, ובזכותו הייתה מועמדת בקטגוריית שיר הדאנס לפרס ג'ונו.
השיר הופיע גם בסרט "מרגלת מתבגרת", בכיכובה של מיילי סיירוס.
ב-2012 יצאה לסיבוב הופעות לכבוד הסינגל You and I ברחבי קנדה, מקום הולדתה.
כבר מגיל צעיר, הלחינה אנג'ולי מוזיקה.
היא כתבה את רוב שיריה באלבומה הראשון, הנקרא Anjulie (שמה הפרטי).
אנג'ולי כתבה את השירים: Don't Call Me Baby, I Want You, Big Things, וגם הייתה בין אלה שכתבו את השיר The Boys של ניקי מינאז'.
+ פרסים שנה מועמדות זכייה או מועמדות הערות 2009פרסי הווידאו קליפים של MTVמועמדותהקליפ הטוב ביותר2009MTVUמועמדותהקליפ טוב ביותר (Boom) 2012Juno Awardsזכייהשיר הדאנס הטוב של השנה (Brand New Bitch)
אנג'י דיקנסון היא שחקנית אמריקאית זוכת פרס גלובוס הזהב לשחקנית הטובה ביותר בסדרת דרמה לשנת 1974 על תפקידה בסדרת המשטרה "אשת משטרה".
דיקנסון היא כוכבת הסרטים "ריו בראבו", "האחד עשר של דני אושן", "קפטן ניומן" ו"לבוש לרצח".
דיקנסון נולדה בשם אנג'לינה בראון בעיר קולם שבדקוטה הצפונית למשפחה ממוצא גרמני קתולי.
בתם של פרדריקה ולאו הנרי בראון שהיה עורך העיתון המקומי בעיר.
היא גדלה בעיר ברבנק שבקליפורניה ולמדה ב"מכללה הקהילתית גלנדייל".
דיקנסון היא בעלת תואר בעסקים מהמכללה הקתולית הפרטית "מכללת הלב הטהור" שבלוס אנג'לס.
שינתה את שמה לאנג'י דיקנסון לאחר שנישאה בשנת 1952 לשחקן הפוטבול ג'ין דיקנסון.
דיקנסון החלה את הקריירה הקולנועית שלה בשנות ה-50 במערבון "Gun the Man Down" בהפקתו של ג'ון ויין ובסרט המלחמה של סמואל פולר "שער סין".
היא התגלתה לראשונה במערבון "ריו בראבו" של הווארד הוקס בתפקיד האישה המסתורית "נוצות" ובסרט הפשע של לואיס מיילסטון "האחד עשר של דני אושן" בתפקיד ביאטריס אשתו של דני אושן (פרנק סינטרה).
לאחר מספר שנים בהן התמקדה בקריירת טלוויזיה חזרה דיקנסון בשנת 1980 לתעשיית הקולנוע לאחר שנבחרה על ידי הבמאי בריאן דה פלמה לאחד מהתפקידים הראשיים במותחן "לבוש לרצח".
דיקנסון הופיעה בסרט בתפקיד עקרת הבית קייט מילר לצידו של מייקל קיין וזכתה על הופעתה בפרס סאטורן לשחקנית הטובה ביותר.
מבקרי הקולנוע ציינו את המעבר שעשתה דיקנסון מכוכבנית לגיטימית בצעירותה לסמל מין בבגרותה.
דיקנסון הופיעה בשנות ה-90 בקומדיות "סברינה" של סידני פולאק בתפקיד אינגריד טייסון אמו החורגת של דייוויד לארבי (גרג קיניר) ו"גם לבוקרות יש רגעים קודרים" של גאס ואן סנט.
בשנת 2000 השתתפה דיקנסון בדרמה "תעביר את זה הלאה" בתפקיד גרייס, אמה של האם החד הורית ארליין מק'קיני (הלן האנט).
בשנת 2001 השתתפה בתפקיד קטן בשובר הקופות המצליח "אושן 11", דיקנסון הייתה לשחקנית היחידה שהופיעה בסרט זה וגם בעיבוד הקודם "האחד עשר של דני אושן".
דיקנסון החלה את קריירת המשחק שלה כשחקנית אורחת בטלוויזיה.
היא התפרסמה ככוכבת טלוויזיה מוערכת לאורך שנות ה-70 בזכות משחקה בתור שוטרת משטרת לוס אנג'לס, סמלת סוזן "פפר" אנדרסון, בסדרת הדרמה "אשת משטרה".
הסדרה הייתה להצלחה בארצות הברית ובעולם ועל תפקידה בסדרה זכתה דיקנסון בשנת 1974 בפרס גלובוס הזהב לשחקנית הטובה ביותר בסדרת דרמה.
לדיקנסון נולדה בת אחת, ניקי, מנישואיה השניים למוזיקאי ברט בכרך.
התינוקת של דיקנסון נולדה 3 חודשים לפני הזמן והיא סבלה מבעיות רפואיות כרוניות, היא אובחנה לאחר זמן מה כחולת תסמונת אספרגר.
בשנת 2007 התאבדה בתה ניקי בחניקה בדירתה בדרום קרוליינה.
החטאים של רייצ'ל קייד (1961)
גם לבוקרות יש רגעים קודרים (1993)
אלביס עזב את הבניין (2005)
אנבת' צ'ייס היא דמות בדיונית מסדרת ספרי "פרסי ג'קסון והאולימפיים" המבוססת על המיתולוגיה היוונית, וכן בכמה מסדרות ההמשך ("גיבורי האולימפוס", "מגנס צ'ייס והאלים של אוסגרד", "גורלו של אפולו", וכמה סיפורים קצרים נוספים).
אנבת' היא בתה של האלה אתנה והחל מסוף הספר החמישי היא גם בת זוגו של הדמות הראשית, פרסי ג'קסון.
פרסי ואנבת' ידועים גם בשמם בקרב המעריצים כ-פרסבת' (Percabeth).
היא פוגשת את פרסי בספר הראשון כאשר טיפלה בו, וכעבור כמה שנים הם מתאהבים.